Referat af møde i Ilisimatusarfiks Bestyrelse

29. november 2019 kl. 11:00 (grønlandsk tid)

Videokonferencelokalet, Ilimmarfik

Deltagere: *Minik Rosing, Anne Marie Pahuus (via Zoom), Malik Hegelund Olsen, Malan Marnersdóttir (via Zoom), Flemming Nielsen (via Zoom), Mariia Simonsen, Bolethe Olsen, Ross Virginia (via Zoom), Rikke Østergaard, Ane Møller, Gitte Adler Reimer, Henriette Rosing, Johanne B. Tobiassen (til punkt 6), Carl Egede Bøggild (til punkt 9), Lotte Kjær (til punkt 9), Hans Kristian Olsen (til punkt 9), Line Ellemann Høgh (til punkt 9), Gestur Hovgaard (til punkt 11) og Clement S. Sonne-Schmidt.*

Afmeldinger: *Karo Thomsen*

|  |  |  |
| --- | --- | --- |
| Punkt Nr. | Dagsorden | Referat |

# Faste Punkter

|  |  |  |
| --- | --- | --- |
| 1 | Godkendelse af dagsorden | *Godkendt* |
| 2 | Eventuelle habilitetsspørgsmåljf. bestyrelsens forretningsorden § 20 stk. 2 har bestyrelsesmedlemmer pligt til tidligst muligt at informere bestyrelsen om sin eventuelle inhabilitet jf. bestemmelserne i sagsbehandlingsloven. | *Ingen* |
| 3 | Godkendelse og underskrivelse af referat fra seneste møde | *Godkendt* |
| 4 | Meddelelser fra formanden | *Den planlagte hub er stadigt ikke igangsat, på trods af afsatte midler i den danske finanslov.**- Det er midler som allerede kunne være i aktivitet.* *- Der bør tages kontakt med Selvstyret for at høre hvorfor processen ikke skrider frem.* |
| 5 | Meddelelser fra rektor | *Rektor vil fremover opholde sig på Ilinniarfissuaq torsdage og fredage.* *Der er afholdt brainstorming-møde med departementet som der var gode tilbagemeldinger på.**- Her blev blandt andet diskuteret mindsteoptag for studerende, og der er enighed om, at man skal acceptere at der er uddannelser som altid vil have et lavt optag.* *- Dog vil vi forsøge ikke at oprette hold på mindre end 3 studerende.* *- Derudover vil journalistik begynde at optage hvert andet år, og i de andre år lave en masteruddannelse.**Der er holdt møde med GUX-rektorerne, som meddeler at de fortsat har udfordringer med at finde undervisere der kan varetage undervisning i grønlandsk.**Der er indgået samarbejdsaftale med Forsvarsakademiet og den konference der blev afholdt i fællesskab var der stor tilfredshed med.* *Der er afholdt møde i Publikationsfonden. Fremtidsplanerne for fonden er til gennemtænkning, da fundatsen ikke er tidssvarende længere.* *Der er nedsat en arbejdsgruppe, med Morten Meldgaard i spidsen, som vil have som opgave at søge midler til udvidelse af campus.* |
| 6 | Økonomi – Perioderegnskab + Budget | *Overordnet er der ikke sager der er væsentlige at tage op for bestyrelsen ift. planlægning eller råderum i økonomien.**- Vi skal dog fortsat være opmærksomme på ikke at overskride budgetter, for at fastholde universitetets troværdighed.**- Næste år skal vi dog være endnu mere påpasselige med økonomien. Vi skal yde for 2,6 millioner mere, men har ”kun” fået øget den samlede bevilling med 700.000.**Fremover skal der arbejdes på, at der kan indhentes informationer om eksamener og censorer så hurtigt som muligt, så budgettet kan lægges i god tid.**Det nuværende budget skal ikke godkendes, da det kun er et foreløbigt budget. Det endelige budget vil blive sendt ud med mail til godkendelse.* |

# Opfølgning fra sidste møde(r)

|  |  |  |
| --- | --- | --- |
| 7 | Opfølgning på Bestyrelsens StrategiSom aftalt til sidste møde, er her en kort oversigt over status for de enkelte punkter i bestyrelsens strategi.Til hjælp for udformningen af det næste strategipapir. | *Der ønskes stadigt en mere udførlig status på de overordnede punkter.**- Bestyrelsen tænker over punkterne til næste møde.**Derudover vil der blive arbejdet på en mere udførlig status for punkterne.**Arbejdet skal munde ud i en lille oversigt over hvad der er opnået i bestyrelsens periode og hvad der bør være fokusområder den kommende tid.*  |
| 8 | EvalueringFølg nedenstående link for at udfylde spørgeskema omkring bestyrelsens arbejde og sammensætning.Til hjælp for evaluering af bestyrelsens arbejde og hjælp til forslag til sammensætning af den kommende bestyrelse.<https://forms.gle/CNB3ELqbE42KNKjJ7> | *Der sendes informationer om evalueringen ud, når der er besvarelser fra alle medlemmer.* |

# Punkter til diskussion

|  |  |  |
| --- | --- | --- |
| 9 | Dialog med IKIN om udviklingskontraktRepræsentanter fra IKIN deltager til mødet kl. 12:30.I den nye lovgivning er bestyrelsen forpligtet til at indgå en udviklingskontrakt med Selvstyret.IKIN arbejder med en sådan udviklingskontrakt hvor IKIN bidrager med fire delmål og Ilisimatusarfik ligeledes ønskes at bidrage med samme antal mål.Der ønskes derfor fra IKIN’s side et møde med bestyrelsen om prioritering af mål.Fokus fra IKIN’s side vil bl.a. være på studenterregistrering og forskningskoordinering | *Departementet har hentet inspiration til udviklingskontrakt fra ældre danske udgaver.**- Planen er at departementet kommer med 4 mål, og universitetet kommer med op til 4.**- Der sigtes efter en kontrakt hvor 20% af finanslovsbevillingen er performance-based og som dækker en 6-årig periode, med opfølgning hvert andet år.**- De fire områder departementet overvejer lige nu, er færdiguddannelse, ekstern finansiering, udvikling i samarbejde med samfund og efteruddannelse.**- Målene skal selvfølgelig koordineres med strategien.**- Et problem vil selvfølgelig være at finde målbare og troværdige indikatorer.**Departementet ønsker at lave udkast til kontrakten med den nuværende bestyrelse for derefter at indgå selve kontrakten med den kommende bestyrelse.* *Vi skal alle ligeledes være opmærksomme på de eventuelle negative konsekvenser der kan komme af målene.* *Først skal samles alle de strategipapirer der ligger og som kontrakten skal spille sammen med. Universitetets forskningsstrategi, selvstyrets uddannelsesplan etc.* |
| 10 | Opdateret Statut for IlisimatusarfikMed den nye lovgivning skal bestyrelsen udarbejde en ny statut for Ilisimatusarfik. Hvordan skal dette arbejde gå videre?Vedhæftet er den ”gamle” statut.  | *Når der skal ændres, er det bl.a. afdelingslederfunktionen der skal rettes til, så det tydeligt er muligt at give afdelingslederrollen som funktion fremfor en ansættelse.* |
| 11 | Ny organisering ved Institut for SØJOrienteret om via mail:Der tilstræbes en ny organisering ved Institut for Samfund, Økonomi og Journalistik. | *Notatet skal ses som begyndelsen på en udvikling, ikke som det endelige dokument.**- Den første beslutning som dog er truffet, er en reducering af antallet af afdelinger fra 5 til 3, for at slanke beslutningsprocesser.* *- Dette skal hjælpe til bedre samarbejde og koordinering.* *- Personale vil blive inddraget i den fremtidige proces, om hvordan udviklingen skal forløbe.**Det pointeres at der har været bekymring blandt de studerende om hvad denne ændring komme til at betyde.**- Institutleder forsikrer dog for, at der indtil videre ingen ændringer er lavet til uddannelserne eller studieordningerne, så de studerende bør ikke komme til at opleve nogle negative konsekvenser.**Det pointeres yderligere, at denne ændring ikke som sådan er noget bestyrelsen skal tage stilling til. Organisering af institutter og afdelinger er en ledelsesopgave.* *- Der opfordres dog fra bestyrelsens side til, at der som god ledelsespraksis tilstræbes så meget informering og gennemsigtighed som muligt.**Institutleder vil overveje muligheden for at afholde et informationsmøde.* |
| 12 | Evt.  | *Mulighederne for lettere adgang for handicappede til Ilimmarfik skal undersøges.*  |